樊亦敏新劇同三太有分別 仲大爆Joe人選已定:你真係會知係邊個
TVB新劇《神耆小子》將於下星期播出,樊亦敏飾演錢大海(鄭則仕 飾演)的情人紅玫瑰,今次樊亦敏於劇中的形象斯文,連說話都放慢了,與「三太」的形象有鮮明的對比。至於之前於《愛·回家之開心速遞》中飾演「大太」的形象亦同樣斯文,得到不少網民力讚,樊亦敏今日(30日)出席活動後接受《香港01》訪問時表示十分感謝大家喜愛這個形象:「好開心嘅,原來大家都鍾意另一個我,當然希望可以接受多啲唔同嘅角色啦,咁冇諗到一出嚟係大家會咁鍾意,同埋都係一個挑戰嚟,一集入面演3個唔同嘅我。」
樊亦敏講到「三太」的角色說話比較快是因為角色所需,而紅玫瑰因為是生意人所以相對較溫柔:「佢對kent哥偽係溫柔啲嘅,因為始終係佢鍾意嘅人啊嘛,咁平時係職場上,我對住啊廉嗰啲針鋒相對呢,都冇三太咁快嘅。」她表示這個角色與「大太」及「三太」都有分別。
樊亦敏被問到《愛·回家》的演員最近不停離開,以致「人丁單薄」會否不開心時,她則說因為劇集已經播出一段時間,所以會有演員流轉的事情發生:「因為故事上嘅需要,一家人齊齊整整梗係有佢嘅開心啦,無論點樣龍家都係好熱鬧㗎!」至於三太兒子Joe什麼時候會真正出現亦是大家關心的問題,樊亦敏知道大家都很關注這件事便大賣關子笑著說:「啊Joe係會出現㗎!好多人都會覺得Joe係斎講唔出現,因為成日淨係見到個背脊同聽到佢把聲咁,但其實Joe係真係會出現囉。」
至於有關Joe的人選一直有指是丁子朗,樊亦敏笑著說:「你真係會知係邊個,但我依家唔講得!」被問到Joe是否已經「入組」,樊亦敏表示:「我哋已經知道有佢㗎啦,係真真實實有一個人真係飾演佢同埋我哋真係有一條線係我同佢㗎!」但原來樊亦敏已經率先爆了Joe的人選並不是丁子朗,因她被問到對於如果丁子朗來飾演Joe時有什麼感覺,她坦言「各有各好」:「咁其實邊個都好啦,總之做得我啊仔呢,我都好開心㗎啦!希望大家會鍾意啦!」
樊亦敏被問到如果Joe真的出現,會否削減了劇中她繼子「龍璟風」的母愛,她也擔心會:「如果我個仔出現,我都驚啊風風會呷醋㗎,但呷醋有呷醋嘅好睇,所以大家都睇我哋嘅chemistry啦!」樊亦敏亦立即安慰「風風」,並公開叫他不用擔心,果然「母子情深」。